মেহেন্দি
মেহেন্দি (pronunciation) হল হীনা বা মেহেদি দিয়ে তৈরি একটি মিশ্রণ ব্যবহার করে ত্বকের উপর ফুল বা নানারকম সুদৃশ্য অস্থায়ী নকশা অংকন করা। পশ্চিমে, মেহেন্দি সাধারণত হেনা ট্যাটু নামে পরিচিত, যদিও এটি একটি স্থায়ী ট্যাটু নয়। মেহেন্দির অনেক বৈচিত্র্য এবং নকশা আছে। মহিলারা সাধারণত তাদের হাতে এবং পায়ে মেহেন্দির নকশা বানায়। মেহেদির মানক রঙ হল বাদামী। তবে সাদা, লাল, কালো এবং সোনালী রংও ব্যবহার করা হয়। দক্ষিণ এশিয়ায়, হিন্দু এবং মুসলিম উভয় সম্প্রদায় বিবাহের সময় শরীরে মেহেন্দি লাগিয়ে সাজসজ্জা করেন। হিন্দু মহিলারা করভা চৌথ, ভাত পূর্ণিমা, দীপাবলি, ভাই দুজ, নবরাত্রি, দুর্গাপূজা, এবং তিজের মতো উৎসবগুলিতে মেহেন্দি লাগান৷ মুসলিম মহিলারা ঈদুল ফিতর এবং ঈদুল আজহার মতো অনুষ্ঠানে মেহেন্দি লাগান।